title: Директива 2009/145/ЕО на Комисията от 26 ноември 2009 година за предоставяне на някои дерогации относно признаването на зеленчукови местни видове и сортове, които са традиционно отглеждани в определени местности и райони и са застрашени от генетична ерозия, и на зеленчукови сортове без истинска стойност за производството на търговски култури, но развивани с цел отглеждане при специални условия, както и относно търговията със семена от посочените местни видове и сортове (Текст от значение за ЕИП)

text:
               27.11.2009

               BG

               Официален вестник на Европейския съюз

               L 312/44

      ДИРЕКТИВА 2009/145/ЕО на Комисията
   от 26 ноември 2009 година
   за предоставяне на някои дерогации относно признаването на зеленчукови местни видове и сортове, които са традиционно отглеждани в определени местности и райони и са застрашени от генетична ерозия, и на зеленчукови сортове без истинска стойност за производството на търговски култури, но развивани с цел отглеждане при специални условия, както и относно търговията със семена от посочените местни видове и сортове
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1), и по-специално член 4, параграф 4, член 44, параграф 2 и член 48, параграф 1, буква б) от нея,
   като има предвид, че:

               (1)

               Въпросите, свързани с биологичното разнообразие и опазването на генофонда от растителни видове придобиха особена важност в последните години, както показва развитието в различни области на международно и общностно равнище. Примерите включват Решение 93/626/ЕИО на Съвета от 25 октомври 1993 г. за сключване на Конвенцията за биологичното разнообразие (2), Решение 2004/869/ЕО на Съвета от 24 февруари 2004 г. за сключване от името на Европейската общност на Международния договор за растителни генетични ресурси за прехрана и земеделие (3), Регламент (ЕО) № 870/2004 на Съвета от 24 април 2004 г. относно установяване на програма на Общността за съхранението, характеризирането, събирането и използването на генетичните ресурси в земеделието и за отмяна на Регламент (ЕО) № 1467/94 (4) и Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (5). Следва да бъдат определени специални условия съгласно Директива 2002/55/ЕО, за да се вземат под внимание тези въпроси по отношение на търговията със семена от зеленчукови култури.

               (2)

               С цел да се гарантира съхраняването in situ и устойчивото използване на генофонда от растителни видове, местните видове и сортове, които са традиционно отглеждани в определени местности и райони и са застрашени от генетична ерозия („сортове за съхранение“), следва да бъдат отглеждани и търгувани дори когато не отговарят на общите изисквания по отношение на признаването на сортовете и търговията със семена. В допълнение към общата цел за опазване на генофонда от растителни видове особеният интерес към запазването на тези сортове се дължи на факта, че те са особено добре приспособени към конкретни местни условия.

               (3)

               С цел да се гарантира устойчивото използване на генофонда от растителни видове, сортовете без истинска стойност за производството на търговски култури, но развивани с цел отглеждане при специални условия („сортове, развивани с цел отглеждане при специални условия“), следва да бъдат отглеждани и търгувани дори когато не отговарят на общите изисквания по отношение на признаването на сортовете и търговията със семена. В допълнение към общата цел за опазване на генофонда от растителни видове особеният интерес към запазването на тези сортове се дължи на факта, че те са подходящи за отглеждане при конкретни климатични, почвени или агротехнически условия (например ръчна обработка, многократно прибиране на реколта).

               (4)

               За да се запазят сортовете за съхранение и сортовете, развивани с цел отглеждане при специални условия, е необходимо да се предвидят дерогации относно признаването на тези сортове, както и относно производството и търговията със семена от тези сортове.

               (5)

               Тези дерогации следва да се отнасят до съществените изисквания за признаване на сортовете и процедурните изисквания, предвидени в Директива 2003/91/ЕО на Комисията от 6 октомври 2003 г. относно установяването на мерки за прилагане на член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове (6).

               (6)

               Държавите-членки следва по-специално да получат разрешение да приемат свои собствени разпоредби по отношение на различимостта, стабилността и хомогенността. Що се отнася до различимостта и стабилността, тези разпоредби следва да се базират най-малко върху характеристиките, изброени в техническия въпросник, който трябва да бъде попълнен от заявителя във връзка със заявлението за признаване на сорта, както е посочен в приложения I и II към Директива 2003/91/ЕО. Когато хомогенността е установена въз основа на нетипични сортове, разпоредбите следва да се базират на определени стандарти.

               (7)

               Следва да бъдат предвидени процедурни изисквания, при които даден сорт за съхранение или сорт, развиван с цел отглеждане при специални условия, може да бъде признат без официално изпитване. Освен това, що се отнася до наименованията на посочените видове, е необходимо да се предвидят някои дерогации от изискванията, определени в Директива 2002/55/ЕО и Регламент (ЕО) № 637/2009 на Комисията от 22 юли 2009 г. за установяване на подробни правила за допустимостта на наименованията на сортовете земеделски растителни видове и зеленчукови видове (7).

               (8)

               По отношение на сортовете за съхранение следва да бъдат предвидени ограничения относно производството и търгуването на семена, и по-специално що се отнася до региона на произход, за да се гарантира, че търговията със семената се извършва в контекста на съхраняването in situ и устойчивото използване на генофонда от растителни видове. В същия този контекст държавите-членки следва да имат възможност да одобряват допълнителни региони, в които могат да се търгуват количества семена, надвишаващи необходимите за гарантиране на съхранението на съответния сорт в неговия регион на произход, при условие че тези допълнителни региони са съпоставими по отношение на природните и полуприродните хабитати. За да се гарантира запазването на връзката с региона на произход, тази разпоредба не следва да се прилага в случаите, когато държава-членка е одобрила допълнителни производствени региони.

               (9)

               Следва да бъдат определени количествени ограничения относно търговията с всеки отделен сорт за съхранение и сорт, развиван с цел отглеждане при специални условия.

               (10)

               По отношение на сортовете за съхранение количествата предлагани на пазара семена за всеки сорт не следва да надвишават количеството, необходимо за производството на зеленчуците от съответния вид на ограничена площ, определена въз основа на важността на отглеждането на съответния вид. За да се гарантира спазването на тези количества, държавите-членки следва да изискват от производителите да нотифицират количествата семена от сортовете за съхранение, които възнамеряват да произведат, и при необходимост да определят квоти за производителите.

               (11)

               За сортовете, развивани с цел отглеждане при специални условия, количествените ограничения следва да бъдат под формата на изискване семената да бъдат търгувани в малки опаковки, с цел сравнително високата цена на продаваните в малки опаковки семена да действа като количествено ограничение.

               (12)

               За сортовете за съхранение и за сортовете, развивани с цел отглеждане при специални условия, следва да бъде осигурена проследяемост на семената посредством подходящи правила за запечатване и етикетиране.

               (13)

               За да се гарантира правилното прилагане на настоящата директива, семената от сортове за съхранение и от сортове, развивани с цел отглеждане при специални условия, следва да отговарят на специфични изисквания по отношение на сертифицирането и контролирането на семената. Следва да бъде извършван официален последващ контрол на семената. На всички етапи на производство и търговия следва да се осъществява официален мониторинг. Доставчиците следва да докладват на държавите-членки за предлаганите на пазара количества семена от сортове за съхранение, а държавите-членки от своя страна да докладват на Комисията.

               (14)

               След изтичането на срок от три години Комисията следва да прецени дали са ефективни мерките, предвидени в настоящата директива, и по-специално разпоредбите, отнасящи се до количествените ограничения относно търговията със семена от сортове за съхранение и от сортове, развивани с цел отглеждане при специални условия.

               (15)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:

      ГЛАВА I

         Предмет и определения

   Член 1
   Предмет
   1.   По отношение на зеленчуковите видове, попадащи в обхвата на Директива 2002/55/ЕО, с настоящата директива се определят някои дерогации във връзка със съхраняването in situ и устойчивото използване на генофонда от растителни видове чрез производството и търговията:

               а)

               за признаване за включване в националните каталози на сортовете от зеленчуковите видове, както е предвидено в Директива 2002/55/ЕО, на местните видове и сортове, които са традиционно отглеждани в определени местности и региони и са застрашени от генетична ерозия, наричани по-долу „сортове за съхранение“, и

               б)

               за признаване за включване в каталозите, упоменати в буква а), на сортове без истинска стойност за производството на търговски култури, но развивани с цел отглеждане при специални условия, наричани по-долу „сортове, развивани с цел отглеждане при специални условия“, и

               в)

               за търговията със семена от такива сортове за съхранение и сортове, развивани с цел отглеждане при специални условия.

         2.   Освен ако в настоящата директива не е предвидено друго, се прилага Директива 2002/55/ЕО.
   Член 2
   Определения
   За целите на настоящата директива се използват следните определения:

               а)

               „съхраняване in-situ“ означава съхраняване на генетичен материал в естествената му среда, а в случаи с култивирани растителни видове — в земеделската среда, в която те са развили своите отличителни белези;

               б)

               „генетична ерозия“ означава настъпваща с времето загуба на генетично многообразие във и между популациите или сортовете от едни и същи видове или намаляване на генетичната база на дадени видове вследствие човешка намеса или промяна в околната среда;

               в)

               „местен вид“ означава набор от популации или клонинги на растителен вид, които са естествено адаптирани към условията на околната среда в своя регион.

      ГЛАВА II

         Сортове за съхранение

      Раздел I

         Признаване на сортове за съхранение

   Член 3
   Сортове за съхранение
   1.   Държавите-членки могат да признаят дадени сортове за съхранение, ако отговарят на изискванията, предвидени в членове 4 и 5.
   2.   Сортовете за съхранение се признават, както следва:

               а)

               Държавите-членки могат да признаят даден сорт за сорт, чиито семена могат да бъдат удостоверени като „сертифицирани семена от сорт за съхранение“ или като „стандартни семена от сорт за съхранение“. Този сорт се включва в Общия каталог на сортовете от зеленчукови видове като „сорт за съхранение, чиито семена се сертифицират в съответствие с член 10 от Директива 2009/145/ЕО на Комисията или се контролират в съответствие с член 11 от същата директива“.

               б)

               Държавите-членки могат да признаят даден сорт за сорт, чиито семена могат да бъдат контролирани единствено като „стандартни семена от сорт за съхранение“. Този сорт се включва в Общия каталог на сортовете от зеленчукови видове като „сорт за съхранение, чиито семена се контролират в съответствие с член 11 от Директива 2009/145/ЕО на Комисията“.

         Член 4
   Съществени изисквания
   1.   За да бъде признат като сорт за съхранение, местният вид или сорт, посочен в член 1, параграф 1, буква а), трябва да представлява интерес за опазване на генофонда от растителни видове.
   2.   Чрез дерогация от член 1, параграф 2 от Директива 2003/91/ЕО държавите-членки могат да приемат свои собствени разпоредби по отношение на различимостта, стабилността и хомогенността на сортовете за съхранение.
   В такива случаи държавите-членки гарантират, че по отношение на различимостта и стабилността се прилагат най-малко характеристиките, посочени във:

               а)

               приложимите към посочените видове технически въпросници, свързани с протоколите от тестовете на Службата на Общността за сортовете растения (CPVO) за видовете, изброени в приложение I към Директива 2003/91/ЕО, или

               б)

               приложимите към посочените видове технически въпросници от насоките на Международния съюз за закрила на новите сортове растения (UPOV), за видовете, изброени в приложение II към Директива 2003/91/ЕО.

         За оценката на хомогенността се прилага Директива 2003/91/ЕО.
   Ако обаче нивото на хомогенност е установено на базата на нетипични сортове, се прилага стандарт за популация от 10 % и вероятност за признаване най-малко 90 %.
   Член 5
   Процедурни изисквания
   Чрез дерогация от член 7, параграф 1, първо изречение от Директива 2002/55/ЕО не се изисква официално изпитване, ако следната информация е достатъчна за вземане на решение за признаване на сортове за съхранение:

               а)

               описанието на сортовете за съхранение и техните наименования;

               б)

               резултатите от неофициални тестове;

               в)

               познанията, натрупани от практическия опит при отглеждането, репродукцията и използването, както е нотифицирано от заявителя до съответната държава-членка;

               г)

               друга информация, предоставена по-специално от органите в областта на генофонда от растителни видове или от организации, признати за тази цел от държавите-членки.

         Член 6
   Непредоставяне на признаване
   За даден сорт не може да бъде предоставено признаване с цел включване в националните каталози на сортовете, ако сортът:

               а)

               вече е включен в Общия каталог на сортовете от зеленчукови видове като сорт, различен от сорт за съхранение, или е заличен от посочения общ каталог в рамките на последните две години, или периодът, предоставен в съответствие с член 15, параграф 2 от Директива 2002/55/ЕО, е изтекъл преди по-малко от две години; или

               б)

               е защитен от правна закрила на Общността на сортовете растения, както е предвидено в Регламент (ЕО) № 2100/94 на Съвета (8), или от национална правна закрила на сортовете растения, или ако има подадена заявка за такава правна закрила.

         Член 7
   Наименование
   1.   По отношение на наименованията на сортовете за съхранение, които са били известни преди 25 май 2000 г., държавите-членки могат да разрешат дерогации от Регламент (ЕО) № 637/2009, с изключение на случаите, когато такива дерогации биха нарушили по-рано придобити права на трета страна, които са защитени съгласно член 2 от посочения регламент.
   2.   Без да се засягат разпоредбите на член 9, параграф 2 от Директива 2002/55/ЕО, държавите-членки могат да признаят повече от едно наименование за сорт, ако съответните наименования са исторически познати.
   Член 8
   Регион на произход
   1.   Когато дадена държава-членка признава сорт за съхранение, тя определя местността или местностите, региона или регионите, в които сортът е отглеждан традиционно и към които е естествено приспособен, наричан(а) по-долу „регион на произход“. Държавата-членка взема под внимание информацията от органите в областта на генофонда от растителни видове или от организациите, признати за тази цел от държавите-членки.
   Когато регионът на произход се намира на територията на повече от една държава-членка, той се определя с общо съгласие от всички съответни държави-членки.
   2.   Държавата-членка или държавите-членки, която(ито) определя(т) региона на произход, нотифицира(т) така определения регион на Комисията.
   Член 9
   Поддръжка
   Държавите-членки гарантират, че сортоподдържането на даден сорт за съхранение се осъществява в неговия регион на произход.

      Раздел II

         Производство на семена и търговия със сортове за съхранение

   Член 10
   Сертифициране
   Чрез дерогация от член 20 от Директива 2002/55/ЕО държавите-членки могат да предвидят, че семена от сортове за съхранение могат да бъдат сертифицирани като сертифицирани семена от сорт за съхранение, ако отговарят на следните изисквания:

               а)

               произхождат от семена, произведени съгласно ясно определени практики за сортоподдържане;

               б)

               отговарят на изискванията за сертифициране на „сертифицирани семена“, предвидени в член 2, параграф 1, буква г) от Директива 2002/55/ЕО, с изключение на изискванията по отношение на минималната сортова чистота и изискванията, отнасящи се до официалното изпитване или до изпитването под официален надзор;

               в)

               имат достатъчна сортова чистота.

         Член 11
   Контрол
   Чрез дерогация от член 20 от Директива 2002/55/ЕО държавите-членки могат да предвидят, че семена от сортове за съхранение могат да бъдат контролирани като стандартни семена от сорт за съхранение, ако отговарят на следните изисквания:

               а)

               отговарят на предвидените в Директива 2002/55/ЕО изисквания за търговия със „стандартни семена“, с изключение на изискванията по отношение на минималната сортова чистота;

               б)

               имат достатъчна сортова чистота.

         Член 12
   Тестване на семена
   1.   Държавите-членки гарантират, че се извършват тестове, за да се провери дали семената от сортове за съхранение отговарят на изискванията, предвидени в членове 10 и 11.
   2.   Посочените в параграф 1 тестове се извършват в съответствие с използваните към момента международни методи или в случаите, когато такива не съществуват — в съответствие с други подходящи методи.
   3.   Държавите-членки гарантират, че пробите за посочените в параграф 1 тестове се вземат от хомогенни партиди. Държавите-членки гарантират, че се прилагат правилата относно теглото на партидата и на пробите, предвидени в член 25, параграф 2 от Директива 2002/55/ЕО.
   Член 13
   Регион на производство на семена
   1.   Държавите-членки гарантират, че семена от сорт за съхранение могат да бъдат произвеждани само в региона на произход.
   Ако семената не могат да бъдат произведени в посочения регион поради специфичен проблем на околната среда, държавите-членки могат да одобрят допълнителни региони на производство на семена, вземайки предвид информацията от органите в областта на генофонда от растителни видове или от организации, признати за тази цел от държавите-членки. Семената, произведени в тези допълнителни региони, обаче могат да бъдат използвани единствено в региона на произход.
   2.   Държавите-членки нотифицират Комисията и останалите държави-членки за допълнителните региони, които възнамеряват да одобрят за производство на семена съгласно параграф 1.
   В рамките на 20 работни дни от получаването на нотификациите Комисията и останалите държави-членки могат да поискат случаят да бъде отнесен до Постоянния комитет по семена и посадъчен материал за земеделие, градинарство и горско стопанство. При необходимост се взема решение за определяне на ограничения или условия при посочването на тези региони в съответствие с член 48, параграф 1, буква б) от Директива 2002/55/ЕО.
   Ако нито Комисията, нито държавите-членки отправят искане съгласно втора алинея, въпросната държава-членка може да одобри допълнителните региони за производство на семена, както са нотифицирани.
   Член 14
   Условия за търговия
   1.   Държавите-членки гарантират, че семената от сорт за съхранение могат да се търгуват само ако по отношение на тях са изпълнени следните условия:

               а)

               произведени са в техния регион на произход или в региона, посочен в член 13;

               б)

               търговията се осъществява единствено в техния регион на произход.

         2.   Чрез дерогация от параграф 1, буква б) дадена държава членка може да одобри допълнителни региони на своя територия за търговия със семена от сортове за съхранение, при условие че тези допълнителни региони са съпоставими по отношение на природните и полуприродните хабитати на съответния сорт.
   Когато държавите-членки одобряват такива допълнителни региони, те гарантират, че с цел съхраняване на сорта в неговия регион на произход се запазва количество семена, необходимо за производството най-малко на количеството семена, посочено в член 15.
   Държавите-членки информират Комисията и останалите държави-членки за одобряването на такива допълнителни региони.
   3.   Когато дадена държава-членка одобри допълнителни региони за производство на семена в съответствие с член 13, тя няма право да използва дерогацията, предвидена в параграф 2 от настоящия член.
   Член 15
   Количествени ограничения
   Всяка държава-членка гарантира, че за всеки сорт за съхранение търгуваното годишно количество не надвишава количеството, необходимо за производство на зеленчуци на броя хектари, определени в приложение I за съответните видове.
   Член 16
   Прилагане на количествени ограничения
   1.   Държавите-членки гарантират, че производителите ги нотифицират преди началото на всеки производствен сезон за размера и местонахождението на района за производство на семена.
   2.   Ако въз основа на посочените в параграф 1 нотификации има вероятност определените от държавите-членки в съответствие с член 15 количества да бъдат надхвърлени, държавите-членки определят за всеки съответен производител количеството, с което може да търгува през дадения производствен сезон.
   Член 17
   Запечатване на опаковките
   1.   Държавите-членки гарантират, че семената от сортове за съхранение могат да бъдат търгувани единствено в затворени опаковки, снабдени с устройство за запечатване.
   2.   Опаковките със семена се запечатват от доставчика по такъв начин, че да не могат да бъдат отворени, без да се повреди системата за запечатване или без да останат следи от вмешателство върху етикета на доставчика или върху опаковката.
   3.   С оглед да се осигури запечатването в съответствие с параграф 2, системата на запечатване включва най-малко етикета или полагането на печат.
   Член 18
   Етикетиране
   Държавите-членки гарантират, че върху опаковките или контейнерите със семена от сортове за съхранение е поставен етикет на доставчика или е отпечатан надпис или щемпел, включващ следната информация:

               а)

               думите: „правила и стандарти на ЕО“;

               б)

               името и адреса на лицето, което отговаря за поставянето на етикетите, или негов идентификационен знак;

               в)

               годината на запечатване, записана като: „запечатано на …“ (година) или годината на последното вземане на проби за целите на последното тестване на кълняемостта, записана като: „проба, взета на …“ (година);

               г)

               видовете;

               д)

               наименованието на сорта за съхранение;

               е)

               думите „сертифицирани семена от сорт за съхранение“ или „стандартни семена от сорт за съхранение“;

               ж)

               региона на произход;

               з)

               когато регионът на производство на семената е различен от региона на произход: указание за региона на производство на семената;

               и)

               референтния номер на партидата, даден от лицето, отговорно за поставянето на етикетите,

               й)

               декларираното нето или бруто тегло, или декларирания брой на семената;

               к)

               когато е посочено теглото и са използвани гранулирани пестициди, дражиращи субстанции или други твърди добавки, се посочва естеството на химическото третиране или на добавката и приблизителното съотношение между теглото на капсулите с чистите семена и общото тегло.

         Член 19
   Официален последващ контрол
   Държавите-членки гарантират, че семената от сортове за съхранение, търгувани съгласно настоящата директива, подлежат на официален последващ контрол чрез проверки на случаен принцип за контрол на сортовата идентичност и сортовата чистота.
   Посоченият в първа алинея официален последващ контрол се извършва в съответствие с използваните към момента международни методи или в случаите, когато такива не съществуват — в съответствие с други подходящи методи.
   Член 20
   Мониторинг
   Държавите-членки гарантират посредством официален мониторинг по време на производството и търговията, че семената отговарят на разпоредбите на настоящата глава, като се обръща особено внимание на сорта, местата на производство на семената и количествата.

      ГЛАВА III

         Сортове, развивани с цел отглеждане при специални условия

      Раздел I

         Признаване на сортове, развивани с цел отглеждане при специални условия

   Член 21
   Сортове, развивани с цел отглеждане при специални условия
   1.   Държавите-членки могат да признаят дадени сортове, развивани с цел отглеждане при специални условия, ако те отговарят на изискванията, предвидени в членове 22 и 23.
   2.   Държавите-членки могат да признаят даден сорт, развиван с цел отглеждане при специални условия, за сорт, чиито семена могат да бъдат контролирани единствено като „стандартни семена от сорт, развиван с цел отглеждане при специални условия“. Този сорт се включва в Общия каталог на сортовете от зеленчукови видове като „сорт, развиван с цел отглеждане при специални условия, чиито семена се контролират в съответствие с член 26 от Директива 2009/145/ЕО на Комисията“.
   Член 22
   Съществени изисквания
   1.   За да бъде признат даден сорт за развиван с цел отглеждане при специални условия, както е посочено в член 1, параграф 1, буква б), той трябва да бъде без истинска стойност за производството на търговски култури, но развиван с цел отглеждане при специални условия.
   Даден сорт се счита за развиван с цел отглеждане при специални условия, ако е развиван с цел отглеждане при специални агротехнически, климатични или почвени условия.
   2.   Чрез дерогация от член 1, параграф 2 от Директива 2003/91/ЕО държавите-членки могат да приемат свои собствени разпоредби по отношение на различимостта, стабилността и хомогенността на сортовете, развивани с цел отглеждане при специални условия.
   В такива случаи държавите-членки гарантират, че по отношение на различимостта и стабилността се прилагат най-малко характеристиките, посочени във:

               а)

               приложимите към посочените видове технически въпросници, свързани с протоколите от изпитвания на Службата на Общността за сортовете растения (CPVO) за видовете, изброени в приложение I към Директива 2003/91/ЕО, или

               б)

               приложимите към посочените видове технически въпросници от насоките на Международния съюз за закрила на новите сортове растения (UPOV), за видовете, изброени в приложение II към Директива 2003/91/ЕО.

         За оценката на хомогенността се прилага Директива 2003/91/ЕО.
   Ако обаче нивото на хомогенност е установено на базата на нетипични сортове, се прилага стандарт за популация от 10 % и вероятност за признаване най-малко 90 %.
   Член 23
   Процедурни изисквания
   Чрез дерогация от член 7, параграф 1, първо изречение от Директива 2002/55/ЕО не се изисква официално изпитване, ако следната информация е достатъчна за решение за признаване на сортовете, развивани с цел отглеждане при специални условия:

               а)

               описанието и наименованието на сорта, развиван с цел отглеждане при специални условия,

               б)

               резултатите от неофициални тестове;

               в)

               познанията, натрупани от практическия опит при отглеждането, репродукцията и използването, както е нотифицирано от заявителя до съответната държава-членка;

               г)

               друга информация, предоставена по-специално от органите в областта на генофонда от растителни видове или от организации, признати за тази цел от държавите-членки.

         Член 24
   Непредоставяне на признаване
   Не се признава за включване в националните каталози на сортовете даден сорт, развиван с цел отглеждане при специални условия, ако:

               а)

               вече е включен в Общия каталог на сортовете от зеленчукови видове като сорт, различен от сорт, развиван с цел отглеждане при специални условия, или е заличен от посочения Общ каталог на сортовете от зеленчукови видове в рамките на последните две години, или периодът, предоставен в съответствие с член 15, параграф 2 от Директива 2002/55/ЕО, е изтекъл преди по-малко от две години; или

               б)

               е защитен от правна закрила на Общността на сортовете растения, както е предвидено в Регламент (ЕО) № 2100/94, или от национална правна закрила на сортовете растения, или ако има подадена заявка за такава правна закрила.

         Член 25
   Наименование
   1.   По отношение на наименованията на сортовете, развивани с цел отглеждане при специални условия, които са били известни преди 25 май 2000 г., държавите-членки могат да разрешат дерогации от Регламент (ЕО) № 637/2009, с изключение на случаите, когато такива дерогации биха нарушили по-рано придобити права на трета страна, които са защитени съгласно член 2 от посочения регламент.
   2.   Без да се засягат разпоредбите на член 9, параграф 2 от Директива 2002/55/ЕО, държавите-членки могат да признаят повече от едно наименование за сорт, ако съответните наименования са исторически познати.

      Раздел II

         Търговия със семена от сортове, развивани с цел отглеждане при специални условия

   Член 26
   Контрол
   Чрез дерогация от член 20 от Директива 2002/55/ЕО държавите-членки могат да предвидят, че семената от сорт, развиван с цел отглеждане при специални условия, могат да бъдат контролирани като стандартни семена от сорт, развиван с цел отглеждане при специални условия, ако отговарят на следните изисквания:

               а)

               отговарят на предвидените в Директива 2002/55/ЕО изисквания за търгуване със „стандартни семена“, с изключение на изискванията по отношение на минималната сортова чистота;

               б)

               имат достатъчна сортова чистота.

         Член 27
   Тестване на семена
   1.   Държавите-членки гарантират, че се извършват тестове, за да се провери дали семената от сортове, развивани с цел отглеждане при специални условия, отговарят на изискванията, предвидени в член 26.
   2.   Посочените в параграф 1 тестове се извършват в съответствие с използваните към момента международни методи или в случаите, когато такива не съществуват — в съответствие с други подходящи методи.
   Член 28
   Количествени ограничения
   Държавите-членки гарантират, че семената от сортове, развивани с цел отглеждане при специални условия, се търгуват в малки опаковки, които не надвишават максималното нето тегло, определено по видове в приложение II.
   Член 29
   Запечатване на опаковките
   1.   Държавите-членки гарантират, че семената от сортове, развивани с цел отглеждане при специални условия, могат да бъдат търгувани единствено в затворени опаковки, снабдени с устройство за запечатване.
   2.   Опаковките със семена се запечатват от доставчика по такъв начин, че да не могат да бъдат отворени, без да се повреди системата за запечатване или без да останат следи от вмешателство върху етикета на доставчика или върху опаковката.
   3.   С оглед да се осигури запечатването в съответствие с параграф 2, системата на запечатване включва най-малко етикета или полагането на печат.
   Член 30
   Етикетиране
   Държавите-членки гарантират, че върху опаковките със семена от сортове, развивани с цел отглеждане при специални условия, е поставен етикет на доставчика или е отпечатан надпис или щемпел, включващ следната информация:

               а)

               думите: „правила и стандарти на ЕО“;

               б)

               името и адреса на лицето, което отговаря за поставянето на етикетите, или негов идентификационен знак;

               в)

               годината на запечатване, записана като: „запечатано на …“ (година) или годината на последното вземане на проби за целите на последното тестване на кълняемостта, записана като: „проба, взета на …“ (година);

               г)

               видовете;

               д)

               наименованието на сорта;

               е)

               думите „сорт, развиван с цел отглеждане при специални условия“;

               ж)

               референтния номер на партидата, даден от лицето, отговарящо за поставянето на етикетите,

               з)

               декларираното нето или бруто тегло или декларирания брой на семената;

               и)

               когато е посочено теглото и са използвани гранулирани пестициди, дражиращи субстанции или други твърди добавки, се посочва естеството на химическото третиране или на добавката и приблизителното съотношение между теглото на капсулите с чистите семена и общото тегло.

         Член 31
   Официален последващ контрол
   Държавите-членки гарантират, че семената от даден сорт, развиван с цел отглеждане при специални условия, подлежат на официален последващ контрол чрез проверки на случаен принцип за контрол на сортовата идентичност и сортовата чистота.
   Посоченият в първа алинея официален последващ контрол се извършва в съответствие с използваните към момента международни методи или в случаите, когато такива не съществуват — в съответствие с други подходящи методи.
   Член 32
   Мониторинг
   Държавите-членки гарантират посредством официален мониторинг по време на производството и търговията, че семената отговарят на разпоредбите на настоящата глава, като се обръща особено внимание на сорта и количествата.

      ГЛАВА IV

         Общи и заключителни разпоредби

   Член 33
   Докладване
   Държавите-членки гарантират, че доставчиците, действащи на тяхна територия, докладват за всеки производствен сезон количеството семена от всеки сорт за съхранение и за всеки сорт, развиван с цел отглеждане при специални условия, пуснато на пазара.
   При поискване държавите-членки докладват на Комисията и на останалите държави-членки количеството семена от всеки сорт за съхранение и всеки сорт, развиван с цел отглеждане при специални условия, пуснато на пазара на тяхна територия.
   Член 34
   Нотификация на признатите организации в областта на генофонда от растителни видове
   Държавите-членки нотифицират на Комисията признатите организации, посочени в член 5, буква г), член 8, параграф 1, член 13, параграф 1 и член 23, буква г).
   Член 35
   Оценка
   До 31 декември 2013 г. Комисията извършва оценка на прилагането на настоящата директива.
   Член 36
   Транспониране
   1.   Най-късно до 31 декември 2010 г. държавите-членки въвеждат в сила законовите, подзаконовите и административните разпоредби, необходими за постигане на съответствие с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, обхваната от настоящата директива.
   Член 37
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 38
   Адресати
   Адресати на настоящата директива са държавите-членки.

      Съставено в Брюксел на 26 ноември 2009 година.

            За Комисията

         Androulla VASSILIOU

            Член на Комисията

      (1)  ОВ L 193, 20.7.2002 г., стр. 33.

      (2)  ОВ L 309, 13.12.1993 г., стр. 1.

      (3)  ОВ L 378, 23.12.2004 г., стр. 1.

      (4)  ОВ L 162, 30.4.2004 г., стр. 18.

      (5)  ОВ L 277, 21.10.2005 г., стр. 1.

      (6)  ОВ L 254, 8.10.2003 г., стр. 11.

      (7)  ОВ L 191, 23.7.2009 г., стр. 10.

      (8)  ОВ L 227, 1.9.1994 г., стр. 1.

      ПРИЛОЖЕНИЕ I

         Количествени ограничения относно търговията със семена от сортове за съхранение, както е посочено в член 15

                  Ботаническо наименование

                  Максимален брой хектари за държава-членка за производство на зеленчуци от всеки сорт за съхранение

                     Allium cepa L. — лукова група

                     Brassica oleracea L.

                     Brassica rapa L.

                     Capsicum annuum L.

                     Cichorium intybus L.

                     Cucumis melo L.

                     Cucurbita maxima Duchesne

                     Cynara cardunculus L.

                     Daucus carota L.

                     Lactuca sativa L.

                     Lycopersicon esculentum Mill.

                     Phaseolus vulgaris L.

                     Pisum sativum L. (partim)

                     Vicia faba L. (partim)

                  40

                     Allium cepa L. — сборна група

                     Allium porrum L.

                     Allium sativum L.

                     Beta vulgaris L.

                     Citrullus lanatus (Thunb.) Matsum. et Nakai

                     Cucumis sativus L.

                     Cucurbita pepo L.

                     Foeniculum vulgare Mill.

                     Solanum melongena L.

                     Spinacia oleracea L.

                  20

                     Allium fistulosum L.

                     Allium schoenoprasum L.

                     Anthriscus cerefolium (L.) Hoffm.

                     Apium graveolens L.

                     Asparagus officinalis L.

                     Cichorium endivia L.

                     Petroselinum crispum (Mill.) Nyman ex A. W. Hill

                     Phaseolus coccineus L.

                     Raphanus sativus L.

                     Rheum rhabarbarum L.

                     Scorzonera hispanica L.

                     Valerianella locusta (L.) Laterr.

                     Zea mays L. (partim)

                  10

      ПРИЛОЖЕНИЕ II

         Максимално нетно тегло за опаковка, както е посочено в член 28

                  Ботаническо наименование

                  Максимално нетно тегло за опаковка, изразено в грамове

                     Phaseolus coccineus L.

                     Phaseolus vulgaris L.

                     Pisum sativum L. (partim)

                     Vicia faba L. (partim)

                     Spinacia oleracea L.

                     Zea mays L. (partim)

                  250

                     Allium cepa L. — (лукова група, сборна група)

                     Allium fistulosum L.

                     Allium porrum L.

                     Allium sativum L.

                     Anthriscus cerefolium (L.) Hoffm.

                     Beta vulgaris L.

                     Brassica rapa L.

                     Cucumis sativus L.

                     Cucurbita maxima Duchesne

                     Cucurbita pepo L.

                     Daucus carota L.

                     Lactuca sativa L.

                     Petroselinum crispum (Mill.) Nyman ex A. W. Hill

                     Raphanus sativus L.

                     Scorzonera hispanica L.

                     Valerianella locusta (L.) Laterr.

                  25

                     Allium schoenoprasum L.

                     Apium graveolens L.

                     Asparagus officinalis L.

                     Brassica oleracea L. (всички)

                     Capsicum annuum L.

                     Cichorium endivia L.

                     Cichorium intybus L.

                     Citrullus lanatus (Thunb.) Matsum. et Nakai

                     Cucumis melo L.

                     Cynara cardunculus L.

                     Lycopersicon esculentum Mill.

                     Foeniculum vulgare Mill.

                     Rheum rhabarbarum L.

                     Solanum melongena L.

                  5


title: Директива 2006/124/EО на Комисията от 5 декември 2006 година за изменение на Директива 92/33/ЕИО на Съвета относно търговията със зеленчуков посадъчен материал, различен от семена, и Директива 2002/55/EО на Съвета относно търговията със семена от зеленчукови културиТекст от значение за ЕИП.

text:
Важна правна забележка

|

32006L0124

Официален вестник n° L 339 , 06/12/2006 стр. 0012 - 0015 Официален вестник n° L 314 , 01/12/2007 стр. 0393 - 0396

		20061205Директива 2006/124/EО на Комисиятаот 5 декември 2006 годиназа изменение на Директива 92/33/ЕИО на Съвета относно търговията със зеленчуков посадъчен материал, различен от семена, и Директива 2002/55/EО на Съвета относно търговията със семена от зеленчукови култури(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/33/ЕИО на Съвета от 28 април 1992 г. относно търговията със зеленчуков посадъчен материал, различен от семена [1], и по-специално член 1, параграф 3 от нея,като взе предвид Директива 2002/55/EО на Съвета от 13 юни 2002 г. относно търговията със семена от зеленчукови култури [2], и по-специално член 2, параграф 2 и член 45 от нея,като има предвид, че:(1) Директива 2002/55/EО не включва всички зеленчукови родове и видове, обхванати от Директива 92/33/EИО. Подходящо е да се разшири обхватът на Директива 2002/55/EО, така че тя да се прилага за същите родове и видове, както Директива 92/33/ЕИО.(2) Директиви 2002/55/EО и 92/33/EИО не включват царевица Zea mays L. (царевица за пуканки или сладка царевица), растение което е отглеждано главно в някои нови държави-членки. Подходящо е да се разшири обхватът и на двете директиви до Zea mays L. Въпреки че царевицата, включително царевицата за пуканки или сладката царевица, е определена като зърнена култура съгласно законодателството за Общата селскостопанска политика, семената за засяване на сладка царевица и царевица за пуканки трябва да бъдат обхванати от специфичното законодателство относно търговията със семена от зеленчукови култури.(3) В светлината на развитието на научните познания някои от ботаническите наименования, използвани в Директиви 92/33/ЕИО и 2002/55/EО, са показали, че са некоректни или с неясна достоверност. Тези наименования следва да бъдат съгласувани с тези, които по правило са международно приети.(4) Директиви 92/33/ЕИО и 2002/55/EО следва да бъдат съответно изменени.(5) Мерките, предвидени в настоящата директива, са в съответствие със становището на Постоянния комитет по посевен и посадъчен материал за земеделието, цветарството и горското стопанство,ПРИЕ НАСТОЯЩАТА ДИРЕКТИВА:Член 1Родовете и видовете, изброени в приложение II към Директива 92/33/ЕИО, се заменят с тези, изброени в приложението към настоящата директива.Член 2Директива 2002/55/EО се изменя, както следва:1. Родовете и видовете, изброени в член 2, параграф 1, буква б), се заменят с тези, изброени в приложението към настоящата директива.2. Точка 3, буква a) от приложение II се изменя, както следва:a) Вмъкват се следните вписвания по азбучен ред:„Allium fistulosum | 97 | 0,5 | 65” |„Allium sativum | 97 | 0,5 | 65” |„Allium schoenoprasum | 97 | 0,5 | 65” |„Rheum rhabarbarum | 97 | 0,5 | 70” |„Zea mays | 98 | 0,1 | 85”; |б) "Brassica oleracea (други подвидове)" се заменя с "Brassica oleracea (различни от карфиол)";в) "Brassica pekinensis" се заменя с "Brassica rapa (китайско зеле)";г) "Brassica rapa" се заменя с "Brassica rapa (ряпа)";д) "Lycopersicon lycopersicum" се заменя с "Lycopersicon esculentum".3. Точка 2 от приложение III се изменя, както следва:a) Вмъкват се следните вписвания по азбучен ред:„Allium fistulosum | 15” |„Allium sativum | 20” |„Allium schoenoprasum | 15” |„Rheum rhabarbarum | 135” |„Zea mays | 1000”; |б) "Brassica pekinensis" се заличава;в) "Lycopersicon lycopersicum" се заменя с "Lycopersicon esculentum".Член 31. Държавите-членки приемат и публикуват, най-късно до 30 юни 2007 г., законовите, подзаконовите и административните разпоредби, необходими за изпълнението на настоящата директива. Те незабавно съобщават на Комисията текста на тези разпоредби и таблицата за съответствие между тези разпоредби и настоящата директива.Държавите-членки прилагат разпоредбите от 1 юли 2007 г. Те могат да отложат, обаче, до 31 декември 2009 г. прилагането на разпоредбите по отношение на официалното приемане на сортове, които принадлежат към Allium cepa L. (сборна група), Allium fistulosum L., Allium sativum L., Allium schoenoprasum L., Rheum rhabarbarum L. и Zea mays L.Когато държавите-членки приемат тези разпоредби, в тях се съдържа позоваване на настоящата директива или тя се прави при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста и основните разпоредби на националното законодателство, което те приемат в областта, уредена с настоящата директива.Член 4Настоящата директива влиза в сила на двадесетия ден след публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 5 декември 2006 година.За КомисиятаMarkos KyprianouЧлен на Комисията[1] ОВ L 157, 10.6.1992 г., стр. 1. Директива, последно изменена с Решение 2005/55/EО на Комисията (ОВ L 22, 26.1.2005 г., стр. 17).[2] ОВ L 193, 20.7.2002 г., стр. 33. Директива, последно изменена с Директива 2004/117/EО (ОВ L 14, 18.1.2005 г., стр. 18).--------------------------------------------------20061205ПРИЛОЖЕНИЕ"Allium cepa L.—лукова група | лук и шалот |—сборна група | шалот |Allium fistulosum L. | лук батун (японски лук или уелски лук) |Allium porrum L. | праз |Allium sativum L. | чесън |Allium schoenoprasum L. | лук резанец |Anthriscus cerefolium (L.) Hoffm. | кервел |Apium graveolens L. | листна и дръжкова целина; кореновидна целина |Asparagus officinalis L. | аспержи |Beta vulgaris L. | салатно цвекло, вкл. челтенхам листно цвекло или чард |Brassica oleracea L. | листно зеле карфиол броколи брюкселско зеле савойско зеле бяло главесто зеле червено главесто зеле алабаш |Brassica rapa L. | китайско зеле ряпа |Capsicum annuum L. | пипер |Cichorium endivia L. | къдрава листна ендивия обикновена листна ендивия |Cichorium intybus L. | цикория-витлуф дълголистна цикория или италианска цикория индустриална цикория |Citrullus lanatus (Thunb.) Matsum. et Nakai | дини |Cucumis melo L. | пъпеши |Cucumis sativus L. | краставици дълги корнишони |Cucurbita maxima Duchesne | тиква |Cucurbita pepo L. | тиквички |Cynara cardunculus L. | кръгъл артишок артишок |Daucus carota L. | моркови фуражни моркови |Foeniculum vulgare Mill. | копър |Lactuca sativa L. | салата |Lycopersicon esculentum Mill. | домати |Petroselinum crispum (Mill.) Nyman ex A. W. Hill | магданоз |Phaseolus coccineus L. | многоцветен фасул |Phaseolus vulgaris L. | фасул пешак (нисък френски фасул) фасул вейков (увивен френски фасул) |Pisum sativum L. (partim) | грах набръчкан грах кръглозърнест захарен грах |Raphanus sativus L. | репички и ряпа черна ряпа |Rheum rhabarbarum L. | ревен |Scorzonera hispanica L. | черен корен |Solanum melongena L. | патладжан |Spinacia oleracea L. | спанак |Valerianella locusta (L.) Laterr. | полска салата |Vicia faba L. (partim) | бакла |Zea mays L. (partim) | сладка царевица царевица за пуканки" |--------------------------------------------------


title: Директива 2008/72/ЕО на Съвета от 15 юли 2008 година относно търговията със зеленчуков размножителен и посадъчен материал, различен от семена (кодифицирана версия) (Текст от значение за ЕИП)

text:
               1.8.2008

               BG

               Официален вестник на Европейския съюз

               L 205/28

      ДИРЕКТИВА 2008/72/ЕО НА СЪВЕТА

   от 15 юли 2008 година
   относно търговията със зеленчуков размножителен и посадъчен материал, различен от семена
   (текст от значение за ЕИП)
   (кодифицирана версия)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Директива 92/33/ЕИО на Съвета от 28 април 1992 г. относно търговията със зеленчуков размножителен и посадъчен материал, различен от семена (2) е била неколкократно съществено изменяна (3). С оглед постигане на яснота и рационалност посочената директива следва да бъде кодифицирана.

               (2)

               Производството на зеленчуци заема важно място в селското стопанство на Общността.

               (3)

               Задоволителните резултати при отглеждането на зеленчуци зависят до голяма степен от качеството и фитосанитарното състояние не само на семената, които вече са предмет на Директива 2002/55/ЕО на Съвета от 13 юни 2002 г. относно търговията със семена от зеленчукови култури (4), но също и на зеленчуковия посадъчен материал, използван за размножаването им.

               (4)

               Различното третиране в държавите-членки по отношение на зеленчуковия размножителен и посадъчен материал може да възпрепятства търговията и по този начин да застраши свободното движение на тези продукти в рамките на Общността.

               (5)

               Хармонизирани условия на общностно равнище следва да гарантират на купувачите на цялата територия на Общността зеленчуков размножителен и посадъчен материал в добро фитосанитарно състояние и с добро качество.

               (6)

               Доколкото са свързани с фитосанитарните аспекти, тези хармонизирани условия трябва да са в съответствие с Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (5).

               (7)

               Без да се засягат фитосанитарните разпоредби на Директива 2000/29/ЕО, не е уместно да се прилагат правилата на Общността относно търговията със зеленчуков размножителен и посадъчен материал, когато е показано, че тези продукти са предназначени за износ в трети държави, тъй като разпоредбите, приложими в тези държави, могат да се различават от тези, съдържащи се в настоящата директива.

               (8)

               Определянето на фитосанитарните стандарти и стандартите за качество за всеки род и вид зеленчук изисква продължителни и подробни технически и научни изследвания. За целта следва да се създаде процедура.

               (9)

               На първо място доставчиците на зеленчуков размножителен и посадъчен материал са длъжни да гарантират, че техните продукти отговарят на условията, установени в настоящата директива.

               (10)

               Компетентните органи на държавите-членки, като извършват проверки и инспекции, следва да гарантират, че доставчиците отговарят на тези условия.

               (11)

               Следва да бъдат предвидени мерки за контрол на общностно равнище, за да се гарантира еднаквото прилагане във всички държави-членки на стандартите, установени в настоящата директива.

               (12)

               В интерес на купувачите на зеленчуков размножителен и посадъчен материал е наименованието на сорта да бъде познато, а идентичността защитена.

               (13)

               За целта следва да се предвиди, доколкото е възможно, прилагането на правилата за сортовия аспект, каквито вече са установени по отношение на търговията със зеленчукови семена.

               (14)

               За да се гарантират идентичността и регламентираната търговия със зеленчуков размножителен и посадъчен материал, следва да се установят правила на Общността за отделяне на партидите и за маркиране. Използваните етикети следва да съдържат нужната информация за потребителите и необходимите данни за официалните проверки.

               (15)

               Необходимо е да се установят правила, които да позволят, в случай на временни трудности в снабдяването, да се търгува със зеленчуков размножителен и посадъчен материал при по-малко строги изисквания от предвидените в настоящата директива.

               (16)

               Следва да се забрани на държавите-членки да налагат нови, различни от предвидените в настоящата директива, условия или ограничения за търговия с родовете и видовете, посочени в приложение II, за които ще се изготви таблица.

               (17)

               Следва да се предвиди разрешаване на търговията на територията на Общността на зеленчуков размножителен и посадъчен материал, произведен в трети страни, при условие че този материал предоставя същите гаранции като тези на зеленчуковия размножителен и посадъчен материал, произведен в Общността и отговарящ на разпоредбите на Общността.

               (18)

               За да се хармонизират техническите методи за проверка, използвани в държавите-членки и за сравнение на зеленчуковия размножителен и посадъчен материал, произведен в Общността, с този, произведен в трети държави, следва да се извършат сравнителни опити, за да се провери съответствието на тези продукти с изискванията на настоящата директива.

               (19)

               Мерките, необходими за изпълнението на настоящата директива, следва да се приемат в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (6).

               (20)

               Настоящата директива следва да не засяга задълженията на държавите-членки, свързани със сроковете за транспониране в националното право и за прилагане на директивите, които са посочени в приложение III, част Б,

         ПРИЕ НАСТОЯЩАТА ДИРЕКТИВА:
   Член 1
   1.   Настоящата директива се прилага за търговията със зеленчуков размножителен и посадъчен материал, различен от семена, на територията на Общността.
   2.   Членове 2—20 и член 23 се прилагат по отношение на родовете и видовете и хибридите им, посочени в приложение II.
   Тези членове се прилагат също по отношение на подложките и другите части на растения от други родове или видове, или на хибридите им, ако материал от един от въпросните родове или видове или хибридите им е или трябва да бъде присаден към тях.
   3.   Измененията в списъка на родовете и видовете в приложение II се приемат в съответствие с процедурата, посочена в член 21, параграф 3.
   Член 2
   Настоящата директива не се прилага по отношение на посадъчен или размножителен материал, за който е показано, че е предназначен за износ в трети държави, когато той е правилно идентифициран като такъв и достатъчно изолиран, без да се засягат здравните правила, установени в Директива 2000/29/ЕО.
   Мерките за изпълнение на първи параграф, по-специално тези за идентифициране и изолация, се приемат в съответствие с процедурата, посочена в член 21, параграф 2.
   Член 3
   За целите на настоящата директива се прилагат следните определения:

               а)

               „размножителен материал“ са части от растения и всички растителни материали, включително подложки, предназначени за размножаване и производство на зеленчуци;

               б)

               „посадъчен материал“ са цели растения и части от растения, включително, за присадени растения, компонентът за присаждане, предназначени за засаждане с цел производство на зеленчуци;

               в)

               „доставчик“ е всяко физическо или юридическо лице, което извършва по занятие поне една от следните дейности по отношение на зеленчуковия размножителен и посадъчен материал: възпроизводство, производство, съхраняване и/или обработка и търговия;

               г)

               „търговия“ е държане в наличност или на склад, представяне или предлагане за продажба, продажба и/или доставка на друго лице под всякаква форма на размножителен или посадъчен материал;

               д)

               „официален отговорен орган“ е:

                           i)

                           единственият и централен орган, създаден или определен от държавата-членка, поставен под контрола на националното правителство и отговарящ за въпросите, свързани с качеството;

                           ii)

                           всеки държавен орган, създаден:

                                       —

                                       на национално ниво,

                                       —

                                       или на регионално ниво, под контрола на националните органи, в рамките, определени от националното законодателство на съответната държава-членка.

                     В съответствие с националното им законодателство, органите, посочени в i) и ii), могат да делегират техните задачи, предвидени в настоящата директива, да бъдат изпълнени под тяхно ръководство и контрол от всяко юридическо лице на публичното или частното право, което по силата на своя официално одобрен устав е натоварено изключително със специфични публични функции, при условие че това юридическо лице и неговите членове нямат личен интерес от резултата от мерките, които предприемат.
               Държавите-членки гарантират тясно сътрудничество между органите, посочени в i) и тези, посочени в ii).
               Освен това, в съответствие с процедурата, посочена в член 21, параграф 2, може да бъде одобрено друго юридическо лице, създадено от името и действащо под ръководството и контрола на органите, посочени в i) и ii), при условие че това юридическо лице няма личен интерес от резултата от мерките, които предприема.
               Държавите-членки нотифицират на Комисията техните официални отговорни органи. Комисията съобщава тази информация на останалите държави-членки;

               е)

               „официални мерки“ са мерките, предприети от официалния отговорен орган;

               ж)

               „официална инспекция“ е инспекцията, осъществена от официален отговорен орган;

               з)

               „официална декларация“ е декларация, направена от или от името на официалния отговорен орган;

               и)

               „партида“ е определено количество от един и същи продукт, което може да бъде идентифицирано по своята хомогенност на състава и произхода;

               й)

               „лаборатория“ е образувание на публичното или частното право, което извършва анализи и поставя правилна диагноза, позволяваща на производителя да контролира качеството на продукцията.

         Член 4
   В съответствие с процедурата, посочена в член 21, параграф 3, в приложение I се съставя таблица за всеки род и вид, посочен в приложение II, и за подложките на други видове и родове, ако материал от някой от тези видове или родове е или трябва да бъде присаден към тях, като таблицата съдържа позоваване на фитосанитарните условия, определени в Директива 2000/29/ЕО, приложими по отношение на въпросния вид и/или род, и определя:

               а)

               условията, на които трябва да отговаря зеленчуковият посадъчен материал, по-специално за качеството и чистотата на културите и, ако е необходимо, сортовите характеристики. Тези условия се добавят в част А на приложение I;

               б)

               условията, на които трябва да отговаря размножителният материал, по-специално за използваната система за размножаване, чистотата на отглежданите култури и, ако е необходимо, сортовите характеристики. Тези условия се установяват в част Б на приложение I.

         Член 5
   1.   Държавите-членки гарантират, че доставчиците вземат всички необходими мерки, за да гарантират спазването на стандартите, определени в настоящата директива на всички етапи от производството и търговията със зеленчуков размножителен и посадъчен материал.
   2.   За целите на параграф 1 доставчиците извършват или възлагат на акредитиран доставчик или на официалния отговорен орган да извърши проверки въз основа на следните принципи:

               —

               определяне на критичните точки на производствения процес въз основа на използваните производствени методи,

               —

               създаване и използване на методи за наблюдение и проверка на критичните точки, посочени в първо тире,

               —

               вземане на проби за анализ в лаборатории, акредитирани от официалния отговорен орган, с цел да се провери дали отговарят на стандартите, установени в настоящата директива,

               —

               вписване или трайно съхранение по друг начин на данните, посочени в първо, второ и трето тире и водене на регистър за производството и търговията с размножителен и посадъчен материал, който да е на разположение на официалния отговорен орган. Тези документи и регистри се съхраняват най-малко в продължение на една година.

         Въпреки това, доставчиците, чиято дейност в тази връзка се ограничава просто до разпределение на зеленчуков размножителен и посадъчен материал, произведен и опакован извън техните помещения, са длъжни да вписват или трайно да съхраняват по друг начин само данните за покупките и продажбите и/или доставките на тези продукти.
   Настоящият параграф не се прилага по отношение на доставчиците, чиято дейност в тази връзка се ограничава само до доставка на малки количества зеленчуков размножителен и посадъчен материал на крайни потребители непрофесионалисти.
   3.   Ако резултатът от техните собствени проверки или всяка информация, която е на разположение на доставчиците, посочени в параграф 1, сочи наличие на един или повече от вредните организми, посочени в Директива 2000/29/ЕО, или те са в по-големи количества от обичайно допустими съгласно стандартите, от установените в съответните таблици по член 4 от настоящата директива, тези доставчици трябва да информират незабавно официалния отговорен орган за това и предприемат мерките, които той им посочи, или всяка друга необходима мярка за намаляване на риска от разпространение на въпросните вредни организми. Доставчиците водят регистър за всяка поява на вредни организми в техните помещения и за всички мерки, предприети в тази връзка.
   4.   Подробните правила за прилагане на параграф 2, втора алинея, се установяват в съответствие с процедурата, посочена в член 21, параграф 2.
   Член 6
   1.   Официалният отговорен орган акредитира доставчиците, след като установи, че техните производствени методи и сгради отговарят на изискванията на настоящата директива по отношение на естеството на дейностите им. Ако даден доставчик реши да извършва други дейности, различни от тези, за които е акредитиран, неговата акредитация трябва да бъде подновена.
   2.   Официалният отговорен орган акредитира лабораториите, след като установи, че тези лаборатории, техните методи и сгради отговарят на изискванията на настоящата директива, които следва да бъдат уточнени в съответствие с процедурата, посочена в член 21, параграф 2, като се имат предвид дейностите по тестване, които те извършват. Ако една лаборатория реши да извършва други дейности, различни от тези, за които е била акредитирана, нейната акредитация трябва да бъде подновена.
   3.   Ако изискванията, посочени в параграфи 1 и 2, престанат да се спазват, официалният отговорен орган взема необходимите мерки. За тази цел той отчита в особена степен заключенията от проверките, извършени съгласно член 7.
   4.   Надзорът и контролът на доставчиците, сградите и лабораториите се извършват редовно от официалния отговорен орган или под негово ръководство. Във всеки един момент този орган има свободен достъп до всички части на сградите, за да гарантира спазването на изискванията на настоящата директива. Ако е необходимо, се приемат мерки за прилагане във връзка с надзора и контрола, в съответствие с процедурата, посочена в член 21, параграф 2.
   Ако при надзора и контрола се установи, че изискванията на настоящата директива не са спазени, официалният отговорен орган предприема нужните мерки.
   Член 7
   1.   При необходимост експертите на Комисията могат да извършват проверки на място в сътрудничество с официалните отговорни органи на държавите-членки, доколкото това е необходимо за гарантиране на еднаквото прилагане на настоящата директива, и по-специално за проверка дали доставчиците действително се съобразяват с изискванията на настоящата директива. Държавата-членка, на чиято територия се осъществява проверката, предоставя на експерта цялото необходимо съдействие за изпълнение на задачата му. Комисията съобщава на държавите-членки резултатите от извършените проверки.
   2.   Подробните правила за прилагане на параграф 1 се приемат в съответствие с процедурата, посочена в член 21, параграф 2.
   Член 8
   1.   Зеленчуковият размножителен и посадъчен материал може да се търгува само от акредитирани доставчици и при условие че те спазват изискванията, посочени в таблицата по член 4.
   2.   Без да се засягат разпоредбите на Директива 2000/29/ЕО, параграф 1 не се прилага по отношение на зеленчуковия размножителен и посадъчен материал, предназначен за:

               а)

               опити или научни цели; или

               б)

               работа по селекциониране; или

               в)

               мерки за съхранение на генетичното разнообразие.

         3.   Подробните правила за прилагане на букви а), б) и в) от параграф 2 се приемат, ако е необходимо, в съответствие с процедурата, посочена в член 21, параграф 2.
   Член 9
   1.   Без да се засяга член 2, зеленчуковият размножителен и посадъчен материал, който принадлежи към родовете и видовете, изброени в приложение II, и който също е предмет на Директива 2002/55/ЕО, не се търгува в Общността, освен ако не е от сорт, приет съгласно горепосочената директива.
   2.   Без да се засягат член 2 и параграф 3 от настоящия член, зеленчуковият размножителен и посадъчен материал, който принадлежи към родовете и видовете, изброени в приложение II, но който не е предмет на Директива 2002/55/ЕО, не се търгува в Общността, освен ако не е от сорт, приет официално в поне една държава-членка.
   По отношение на условията за приемане се прилагат членове 4 и 5 и член 9, параграф 3 от Директива 2002/55/ЕО.
   По отношение на процедурите и формалностите за приемане и поддържане на производството, mutatis mutandis се прилагат член 3, параграфи 2 и 4, членове 6, 7 и 8, член 9, параграфи 1, 2 и 4 и членове от 10 до 15 от същата директива.
   Резултатите от неофициалните тестове и практическите сведения, събрани по време на отглеждането, могат да бъдат взети под внимание във всички случаи.
   3.   Официално приетите сортове в съответствие с параграф 2 се вписват в Общия каталог на сортовете на зеленчуковите видове, посочен в член 17 от Директива 2002/55/ЕО. Член 16, параграф 2 и членове 17, 18 и 19 от посочената директива се прилагат mutatis mutandis.
   Член 10
   1.   При отглеждане, както и при изваждането или присаждането на калемите върху подложката, зеленчуковият размножителен и посадъчен материал се държи в отделни партиди.
   2.   Ако зеленчуков размножителен или посадъчен материал от различен произход се събере или се смеси по време на опаковането, съхранението, транспорта или доставката, доставчикът отбелязва в регистър следните данни: състава на партидата и произхода на различните компоненти.
   3.   Държавите-членки гарантират спазването на изискванията на параграфи 1 и 2, като извършват официални инспекции.
   Член 11
   1.   Без да се засяга член 10, параграф 2, зеленчуковият размножителен и посадъчен материал се търгува само на достатъчно хомогенни партиди, признати, че отговарят на настоящата директива и придружени от документ, съставен от доставчика в съответствие с условията, установени в таблицата, посочена в член 4. Ако на този документ фигурира официална декларация, тя трябва да бъде ясно различима от другите елементи, съдържащи се в документа.
   Изискванията относно етикетиране и/или запечатване и опаковане на зеленчуковия размножителен и посадъчен материал са определени в таблицата, посочена в член 4.
   2.   При доставка от продавач на дребно на зеленчуков размножителен и посадъчен материал на краен потребител непрофесионалист, изискванията за етикетиране могат да се ограничат до подходяща информация за продукта.
   Член 12
   1.   Държавите-членки могат да освободят:

               а)

               от прилагането на член 11 малките производители, чиято продукция и продажба на зеленчуков размножителен и посадъчен материал е изцяло предназначена за крайна употреба на местния пазар от лица, които не се занимават по занятие с производство на зеленчуци („местно обращение“);

               б)

               от проверките и официалните инспекции, посочени в член 18, местното обращение на зеленчуков размножителен и посадъчен материал, произведен от така освободените лица.

         2.   Мерките за изпълнение, свързани с други изисквания относно освобождаванията, посочени в параграф 1, по-специално относно понятието „малък производител“ и „местен пазар“, както и съответните процедури, се приемат в съответствие с процедурата, посочена в член 21, параграф 2.
   Член 13
   В случай на временни затруднения при снабдяването със зеленчуков размножителен и посадъчен материал, отговарящ на изискванията на настоящата директива, в съответствие с процедурата, посочена в член 21, параграф 2, могат да бъдат приети мерки за търговията с такъв материал,който отговаря на по-малко строги изисквания, без това да засяга фитосанитарните правила, определени в Директива 2000/29/ЕО.
   Член 14
   1.   Търговията със зеленчуков размножителен и посадъчен материал, съответстващ на изискванията и условията на настоящата директива, не подлежи на никакво ограничение по отношение на доставчик, фитосанитарни аспекти, среда на отглеждане и начини на инспектиране извън тези, предвидени в настоящата директива.
   2.   Търговията със зеленчуков размножителен и посадъчен материал, чийто сорт е вписан в Общия каталог на сортовете на зеленчуковите видове, не подлежи на никакво ограничение по отношение на сорт, различно от предвидените или посочени в настоящата директива.
   Член 15
   По отношение на продуктите, посочени в приложение II, държавите-членки се въздържат да налагат по-строги условия или ограничения на търговия, различни от условията, определени в таблиците, посочени в член 4, или различни от съществуващите към 28 април 1992 г., в зависимост от случая.
   Член 16
   1.   Съгласно процедурата, посочена в член 21, параграф 2, се взема решение дали зеленчуковият размножителен и посадъчен материал, произведен в трета държава и предоставящ същите гаранции относно задълженията на доставчика, идентичността, характеристиките, фитосанитарните аспекти, средата на отглеждане, опаковката, начините на инспектиране, маркирането и запечатването, е еквивалентен във всички тези отношения на зеленчуковия размножителен и посадъчен материал, произведен в Общността и съответства на изискванията и условията на настоящата директива.
   2.   Докато очакват решението, посочено в параграф 1, държавите-членки, до 31 декември 2012 г. и без да се засягат разпоредбите на Директива 2000/29/ЕО, могат да прилагат по отношение на вноса на зеленчуков размножителен и посадъчен материал от трети държави условия, най-малко еквивалентни на определените временно или постоянно в таблиците, посочени в член 4 от настоящата директива. Ако такива условия не са определени в тези таблици, условията на внос трябва да бъдат поне еквивалентни на тези, които се прилагат по отношение на производството във въпросната държава-членка.
   В съответствие с процедурата, посочена в член 21, параграф 2, срокът, посочен в първа алинея от настоящия параграф, може да бъде удължен за различните трети държави, докато се очаква решението, посочено в параграф 1 от настоящия член.
   Зеленчуковият размножителен и посадъчен материал, внесен от една държава-членка в съответствие с решение, взето от въпросната държава-членка по силата на първа алинея, не подлежи на никакви ограничения на търговията, в другите държави-членки, по отношение на елементите, посочени в параграф 1.
   Член 17
   Държавите-членки гарантират, че ще извършват официални инспекции чрез вземане на проби по време на производството и търговията на зеленчуковия размножителен и посадъчен материал, с цел да се установи дали се спазват изискванията и условията на настоящата директива.
   Член 18
   Подробните правила за изпълнение относно извършване на проверките, предвидени в член 5, и на официалната инспекция, предвидена в членове 10 и 17, включително методите за вземане на проби, се приемат, ако е необходимо, в съответствие с процедурата, посочена в член 21, параграф 2.
   Член 19
   1.   Ако при надзора и контрола, предвидени в член 6, параграф 4, официалната инспекция, предвидена в член 17, или опитите, предвидени в член 20, се установи, че зеленчуковият размножителен и посадъчен материал не отговаря на изискванията на настоящата директива, официалният отговорен орган на съответната държава-членка предприема необходимите действия, за да бъде гарантирано спазването на разпоредбите на настоящата директива, или, ако това е невъзможно, да забрани търговията в Общността с този зеленчуков размножителен и посадъчен материал.
   2.   Ако се установи, че зеленчуковият размножителен и посадъчен материал, търгуван от даден доставчик, не отговаря на изискванията и условията на настоящата директива, съответната държава-членка гарантира, че ще предприеме необходимите мерки спрямо този доставчик. Ако на този доставчик бъде забранено да търгува със зеленчуков размножителен и посадъчен материал, държавата-членка информира Комисията за това и компетентните национални органи в държавите-членки.
   3.   Всяка мярка, взета съгласно параграф 2, се отменя от момента, в който се установи с достатъчна сигурност, че зеленчуковият размножителен и посадъчен материал, предназначен за търговия от доставчика, занапред ще отговаря на изискванията и условията на настоящата директива.
   Член 20
   1.   В държавите-членки се извършват опити, а при необходимост и тестове, върху проби, с цел да се провери дали зеленчуковият размножителен и посадъчен материал отговаря на изискванията и на условията, установени в настоящата директива, включително във фитосанитарната област. Комисията може да организира инспекции на опитите от представители на държавите-членки и на Комисията.
   2.   На територията на Общността могат да се извършат общностни сравнителни тестове и опити с цел последващ контрол върху проби от зеленчуков размножителен и посадъчен материал, пуснат на пазара, съгласно разпоредбите на настоящата директива, независимо дали последните са задължителни или не, включително и фитосанитарните разпоредби. Тези сравнителни тестове и опити могат да включват следното:

               —

               зеленчуков размножителен и посадъчен материал, който е произведен в трети държави,

               —

               зеленчуков размножителен и посадъчен материал, който е подходящ за биологично земеделие,

               —

               зеленчуков размножителен и посадъчен материал, с който се търгува във връзка с мерките за опазване на генетичното разнообразие.

         3.   Тези сравнителни тестове и опити се използват, за да се хармонизират техническите методи за изследване на зеленчуковия размножителен и посадъчен материал и да се провери спазването на изискванията, на които материалът трябва да отговаря.
   4.   В съответствие с процедурата, посочена в член 21, параграф 2, се установяват необходимите разпоредби за провеждането на тези сравнителни тестове и опити. Комисията информира комитета, посочен в член 21, параграф 1, относно приетите технически разпоредби с оглед провеждането на тестовете и опитите и за резултатите от тях. В случай на възникване на фитосанитарен проблем, Комисията информира Постоянния фитосанитарен комитет.
   5.   Общността може да направи финансов принос за провеждането на сравнителните тестове и опити, предвидени в параграфи 2 и 3.
   Този финансов принос не надхвърля рамките на годишните бюджетни кредити, определени от бюджетния орган.
   6.   Сравнителните тестове и опити, които могат да получат финансов принос от Общността, както и подробните правила за предоставянето му, се определят в съответствие с процедурата, посочена член 21, параграф 2.
   7.   Сравнителните тестове и опити, предвидени в параграфи 2 и 3, могат да бъдат извършвани само от национални органи или от юридически лица, действащи под отговорността на държавата.
   Член 21
   1.   Комисията се подпомага от Постоянен комитет по семена и размножителен материал за селското стопанство, градинарството и горите, наричан по-долу „комитетът“.
   2.   При позоваване на настоящия параграф се прилагат членове 4 и 7 от Решение 1999/468/ЕО.
   Срокът, предвиден в член 4, параграф 3 от Решение 1999/468/ЕО, се определя на един месец.
   3.   При позоваване на настоящия параграф се прилагат членове 5 и 7 от Решение 1999/468/ЕО.
   Срокът, предвиден в член 5, параграф 6 от Решение 1999/468/ЕО, се определя на три месеца.
   Член 22
   Измененията в таблиците, посочени в член 4, и измененията на условията и подробните правила, приети за изпълнение на настоящата директива, се приемат в съответствие с процедурата, посочена в член 21, параграф 2.
   Член 23
   1.   Държавите-членки гарантират, че зеленчуковият размножителен и посадъчен материал, произведен на тяхна територия и предназначен за търговия, съответства на изискванията на настоящата директива.
   2.   Ако по време на официална инспекция се установи, че зеленчуковият размножителен и посадъчен материал не може да бъде търгуван, защото не отговаря на някое фитосанитарно условие, въпросната държава-членка приема подходящи официални мерки, за да отстрани всякакъв фитосанитарен риск, който би могъл да произтече от това.
   Член 24
   По отношение на членове 5—11, 14, 15, 17, 19 и 23, датата на прилагане за всеки род или вид, посочени в приложение II, се определя в съответствие с процедурата, посочена в член 21, параграф 2, при изработването на таблицата, посочена в член 4.
   Член 25
   Директива 92/33/ЕИО, изменена с актовете, посочени в приложение III, част A, се отменя, без да се засягат задълженията на държавите-членки, свързани със сроковете за транспониране в националното право и за прилагане на директивите, които са посочени в приложение III, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение IV.
   Член 26
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 27
   Адресати на настоящата директива са държавите-членки.

      Съставено в Брюксел на 15 юли 2008 година година.

            За Съвета

            Председател

         M. BARNIER

      (1)  Становище от 11 март 2008 г. (все още непубликувано в Официален вестник).

      (2)  ОВ L 157, 10.6.1992 г., стр. 1. Директива, последно изменена с Решение 2007/699/ЕО на Комисията (ОВ L 284, 30.10.2007 г., стр. 33).

      (3)  Вж. приложение III, част А.

      (4)  ОВ L 193, 20.7.2002 г., стр. 33. Директива, последно изменена с Директива 2006/124/ЕО на Комисията (ОВ L 339, 6.12.2006 г., стр. 12).

      (5)  ОВ L 169, 10.7.2000 г., стр. 1. Директива, последно изменена с Директива 2008/64/ЕО на Комисията (ОВ L 168, 28.6.2008 г., стр. 31).

      (6)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      ПРИЛОЖЕНИЕ I
      Условия, които да бъдат определени в съответствие с член 4
      ЧАСТ А
      Условия, на които трябва да отговаря посадъчният материал.
      ЧАСТ Б
      Таблици за родовете и видовете, които не са изброени в Директива 2002/55/ЕО, съдържащи условията, на които трябва да отговаря размножителният материал.

      ПРИЛОЖЕНИЕ II
      Списък на родовете и видовете, посочени в член 1, параграф 2

                  Allium cepa L.

                              —

                              група Cepa

                  Лук
                  Шалот

                              —

                              група Aggregatum

                  Шалот

                     Allium fistulosum L.

                  Японски лук или уелски лук

                     Allium porrum L.

                  Праз

                     Allium sativum L.

                  Чесън

                     Allium schoenoprasum L.

                  Лук резанец

                     Anthriscus cerefolium (L.) Hoffm.

                  Кервел

                     Apium graveolens L.

                  Целина
                  Кервиз

                     Asparagus officinalis L.

                  Аспержи

                     Beta vulgaris L.

                  Салатно цвекло, вкл. челтенхам листно цвекло
                  Спаначено цвекло или чард

                     Brassica oleracea L.

                  Листно зеле
                  Карфиол (цветно зеле)
                  Броколи
                  Брюкселско зеле
                  Савойско зеле
                  Бяло главесто зеле
                  Червено главесто зеле
                  Алабаш

                     Brassica rapa L.

                  Китайско зеле
                  Ряпа

                     Capsicum annuum L.

                  Лют червен пипер или пипер

                     Chicorium endivia L.

                  Къдрава листна ендивия
                  Обикновена листна ендивия

                     Chicorium intybus L.

                  Цикория-витлуф
                  Широколистна цикория или италианска цикория
                  Индустриална цикория

                     Citrullus lanatus (Thunb.) Matsum. et Nakai

                  Дини

                     Cucumis melo L.

                  Пъпеши

                     Cucumis sativus L.

                  Краставици
                  Корнишони

                     Cucurbita maxima Duchesne

                  Тиква

                     Cucurbita pepo L.

                  Тиквички

                     Cynara cardunculus L.

                  Кръгъл артишок
                  Кардун

                     Daucus carota L.

                  Моркови
                  Фуражни моркови

                     Foeniculum vulgare Mill.

                  Копър

                     Lactuca sativa L.

                  Салата

                     Lycopersicon esculentum Mill.

                  Домати

                     Petroselinum crispum (Mill.) Nymanex A. W. Hill

                  Магданоз

                     Phaseolus coccineus L.

                  Многоцветен фасул

                     Phaseolus vulgaris L.

                  Фасул

                     Pisum sativum L. (partim)

                  Грах набръчкан
                  Грах кръглозърнест
                  Захарен грах

                     Raphanus sativus L.

                  Репички
                  Черна ряпа

                     Rheum rhabarbarum L.

                  Ревен

                     Scorzonera hispanica L.

                  Черен корен

                     Solanum melongena L.

                  Патладжан или син домат

                     Spinacia oleracea L.

                  Спанак

                     Valerianelle locusta (L.) Laterr.

                  Полска салата

                     Vicia faba L. (partim)

                  Бакла

                     Zea mays L. (partim)

                  Сладка царевица
                  Царевица за пуканки

      ПРИЛОЖЕНИЕ III
      ЧАСТ А
      Отменена директива и списък на нейните последователни изменения
      (посочени в член 25)

                  Директива 92/33/ЕИО на Съвета
                  (ОВ L 157, 10.6.1992 г., стр. 1)

                  Решение 93/400/ЕИО на Комисията
                  (ОВ L 177, 21.7.1993 г., стр. 27)

                  Решение 94/152/ЕО на Комисията
                  (ОВ L 66, 10.3.1994 г., стр. 33)

                  Решение 95/25/ЕО на Комисията
                  (ОВ L 36, 16.2.1995 г., стр. 34)

                  Решение 97/109/ЕО на Комисията
                  (ОВ L 39, 8.2.1997 г., стр. 21)

                  Решение 1999/29/ЕО на Комисията
                  (ОВ L 8, 14.1.1999 г., стр. 29)

                  Решение 2002/111/ЕО на Комисията
                  (ОВ L 41, 13.2.2002 г., стр. 43)

                  Регламент (ЕО) № 806/2003 на Съвета
                  (ОВ L 122, 16.5.2003 г., стр. 1)

                  единствено приложение II, точка 6 и приложение III, точка 27

                  Директива 2003/61/ЕО на Съвета
                  (ОВ L 165, 3.7.2003 г., стр. 23)

                  единствено член 1, точка 4

                  Решение 2005/55/ЕО на Комисията
                  (ОВ L 22, 26.1.2005 г., стр. 17)

                  Директива 2006/124/ЕО на Комисията
                  (ОВ L 339, 6.12.2006 г., стр. 12)

                  единствено член 1 и приложение

                  Решение 2007/699/ЕИО на Комисията
                  (ОВ L 284, 30.10.2007 г., стр. 33)

            ЧАСТ Б
      Срокове за транспониране в националното право и за прилагане
      (посочени в член 25)

                  Директива

                  Срок за транспониране

                  Дата на прилагане

                  92/33/ЕИО

                  31 декември 1992 г.

                  —

                  2003/61/ЕО

                  10 октомври 2003 г.

                  —

                  2006/124/ЕО

                  30 юни 2007 г.

                  1 юли 2007 г. (1)

         (1)  В съответствие с член 3, параграф 1, втора алинея от Директива 2006/124/ЕО: „Те прилагат разпоредбите от 1 юли 2007 г. Въпреки това, те могат да отложат до 31 декември 2009 г. прилагането на разпоредбите по отношение на официалното приемане на сортовете, които принадлежат към Allium cepa L. (група aggregatum), Allium fistulosum L., Allium sativum L., Allium schoenoprasum L., Rheum rhabarbarum L. и Zea mays L.“

      ПРИЛОЖЕНИЕ IV
      ТАБЛИЦА НА СЪОТВЕТСТВИЕТО

                  Директива 92/33/ЕИО

                  Настоящата директива

                  Членове 1, 2 и 3

                  Членове 1, 2 и 3

                  Член 4, уводни думи

                  Член 4, уводни думи

                  Член 4, подточки i) и ii)

                  Член 4, букви а) и б)

                  Членове 5, 6 и 7

                  Членове 5, 6 и 7

                  Член 8, параграф 1

                  Член 8, параграф 1

                  Член 8, параграф 2, първа алинея

                  Член 8, параграф 2

                  Член 8, параграф 2, втора алинея

                  Член 8, параграф 3

                  Член 9, параграфи 1 и 2

                  Член 9, параграфи 1 и 2

                  Член 9, параграф 3

                  —

                  Член 9, параграф 4, първа алинея

                  Член 9, параграф 3

                  Член 9, параграф 4, втора алинея

                  —

                  Членове 10 и 11

                  Членове 10 и 11

                  Член 12, първа алинея, уводни думи

                  Член 12, параграф 1, уводни думи

                  Член 12, първа алинея, първо и второ тире

                  Член 12, параграф 1, букви а) и б)

                  Член 12, втора алинея

                  Член 12, параграф 2

                  Членове 13—20

                  Членове 13—20

                  Член 21, параграфи 1 и 2

                  Член 21, параграфи 1 и 2

                  Член 21, параграф 3

                  Член 21, параграф 4

                  Член 22, параграф 1

                  —

                  Член 22, параграф 2

                  Член 21, параграф 3

                  Член 23

                  Член 22

                  Член 24

                  Член 23

                  Член 25, параграф 1

                  —

                  Член 25, параграф 2

                  Член 24

                  —

                  Член 25

                  —

                  Член 26

                  Член 26

                  Член 27

                  Приложения I и II

                  Приложения I и II

                  —

                  Приложения III и IV